Το ***Νόμος και τάξη*** είναι μια αμερικανική αστυνομική δραματική τηλεοπτική σειρά που δημιουργήθηκε από τον Ντικ Γουλφ. Με προβολή εξ ολοκλήρου στο κανάλι NBC, το *Νόμος και τάξη* έκανε πρεμιέρα στις 13 Σεπτεμβρίου 1990 και ολοκλήρωσε τον 20ό του κύκλο στις 24 Μαΐου 2010.   Στις 28 Σεπτεμβρίου 2021, το NBC ανακοίνωσε ότι η σειρά θα αναβιώσει για 21η κύκλο, ο οποίος έκανε πρεμιέρα στις 24 Φεβρουαρίου 2022.   Στις 10 Μαΐου 2022, η σειρά ανανεώθηκε από το NBC για 22ο κύκλο,  ο οποίος έχει προγραμματιστεί να κάνει πρεμιέρα στις 22 Σεπτεμβρίου 2022.  

Γυρισμένη στη Νέα Υόρκη όπου και εκτυλίσσεται, η σειρά ακολουθεί μια προσέγγιση δύο μερών: η πρώτη μισή ώρα είναι η διερεύνηση ενός εγκλήματος (συνήθως δολοφονίας) και η σύλληψη ενός υπόπτου από ντετέκτιβ της αστυνομικής υπηρεσίας της πόλης της Νέας Υόρκης, ενώ το δεύτερο μέρος είναι η δίωξη του κατηγορουμένου από την Εισαγγελία του Μανχάταν. Οι πλοκές βασίζονται συχνά σε πραγματικές υποθέσεις που πρόσφατα έγιναν πρωτοσέλιδα, αν και το κίνητρο για το έγκλημα και ο δράστης ενδέχεται να είναι διαφορετικά.

Η σειρά είχε εναλλασσόμενο καστ όλα αυτά τα χρόνια. Μεταξύ των μακροβιότερων βασικών μελών του καστ ήταν ο Στίβεν Χιλ ως εισαγγελέας Άνταμ Σιφ (κύκλοι 1-10), Τζέρι Όρμπακ ως ντετέκτιβ Λένι Μπρίσκο (κύκλοι 3-14), η Σ. Έπαθα Μέρκερσον ως υπαστυνόμος Ανίτα Βαν Μπιούρεν (κύκλοι 4-20), ο Σαμ Γουότερστον ως βοηθός εισαγγελέα Τζακ Μακόι (κύκλοι 5–21, αργότερα εισαγγελέας) και άλλοι.

Οι 21 κύκλοι της σειράς *Νόμος και τάξη* είναι στη δεύτερη θέση μετά το spin-off της *Νόμος και τάξη: Ειδική ομάδα* (1999–σήμερα) ως η μακροβιότερη αμερικανική σειρά με σενάριο ζωντανής δράσης. Η επιτυχία της σειράς οδήγησε στη δημιουργία πρόσθετων εκπομπών, κάνοντας το *Νόμος και τάξη* franchise, με μια τηλεοταινία, πολλά βιντεοπαιχνίδια και διεθνείς προσαρμογές της σειράς. Έχει κερδίσει και έχει προταθεί για πολλά βραβεία όλα αυτά τα χρόνια, συμπεριλαμβανομένων ορισμένων βραβείων Έμμυ.

Παραγωγή
--------

### Ιστορία και εξέλιξη

Το 1988, ο Ντικ Γουλφ είχε μια ιδέα για μια νέα τηλεοπτική σειρά που θα απεικόνιζε μια σχετικά αισιόδοξη εικόνα του αμερικανικού συστήματος ποινικής δικαιοσύνης. Αρχικά σκέφτηκε να την ονομάσει *Night & Day*, αλλά στη συνέχεια βρήκε τον τίτλο *Law & Order*. Στο πρώτο μισό κάθε επεισοδίου θα είχε πρωταγωνιστές δύο ντετέκτιβ και τον διοικητή τους καθώς ερευνούν ένα βίαιο έγκλημα.

Το δεύτερο μισό του επεισοδίου θα ακολουθούσε την Εισαγγελία και τα δικαστήρια καθώς δύο εισαγγελείς, με συμβουλές από τον εισαγγελέα, θα επιχειρούσαν να καταδικάσουν τον κατηγορούμενο. Έτσι, η σειρά θα διερευνούσε μερικά από τα μεγαλύτερα σύγχρονα προβλήματα εστιάζοντας σε ιστορίες που βασίστηκαν σε πραγματικές υποθέσεις που έγιναν πρωτοσέλιδα. 

### Γυρίσματα

Η σειρά γυρίστηκε στην πόλη της Νέας Υόρκης και είναι γνωστή για την εκτενή χρήση του τοπικού χρώματος.   Σε μεταγενέστερες σεζόν, οι δήμαρχοι της Νέας Υόρκης Ρούντι Τζουλιάνι και Μάικλ Μπλούμπεργκ, εμφανίστηκαν μεταξύ άλλων στην εκπομπή.

Τοπικές προσωπικότητες έκαναν επίσης επαναλαμβανόμενες εμφανίσεις ως φανταστικοί χαρακτήρες, όπως η Ντόνα Χάνοβερ και η Φραν Λίμποβιτς ως δικαστές. Στις 14 Σεπτεμβρίου 2004, στη Νέα Υόρκη, ένας δρόμος που οδηγεί στην προβλήτα 62 (όπου γυρίστηκε κυρίως η σειρά) μετονομάστηκε σε "Law & Order Way" ως φόρος τιμής στη σειρά. 

### Πιλοτικό επεισόδιο

Για το πιλοτικό επεισόδιο του 1988, επιλέχθηκαν ως οι αρχικοί ντετέκτιβ οι Τζορτζ Τζούντζα και Κρις Νοθ.  Οι παραγωγοί θεώρησαν ότι ο Τζούντζα θα ήταν τέλειος για ανώτερος αξιωματικός της αστυνομίας. 

Από την πλευρά της εισαγγελίας, ο Μάικλ Μοριάρτι ήταν η επιλογή του Ντικ Γουλφ για να παίξει τον ρόλο του βοηθού εισαγγελέα Μπέντζαμιν (Μπεν) Στόουν. Το δίκτυο, ωστόσο, ήθελε τον Τζέιμς Νότον, αλλά, τελικά, η επιλογή του Γουλφ θα επικρατούσε και ο Μοριάρτι έλαβε τον ρόλο.

"Βγαλμένο από τα πρωτοσέλιδα"
-----------------------------

Συχνά, η πλοκή ενός αρχικού τμήματος ενός επεισοδίου μοιάζει με μια αναγνωρίσιμη πτυχή μιας πραγματικής υπόθεσης. 

Μερικά θύματα εγκλημάτων στην πραγματική ζωή έχουν αισθανθεί ότι τους έχουν χρησιμοποιήσει και εκμεταλλευτεί,  με έναν δικηγόρο, τον Ράβι Μπάτρα, να φτάνει στο σημείο να κάνει στην εκπομπή αγωγή το 2004 για συκοφαντική δυσφήμιση σε σχέση με ένα επεισόδιο του 14ου κύκλου στο οποίο υπήρχε δικηγόρος με ένα παρόμοιο όνομα και παρόμοια χαρακτηριστικά με τα δικά του.  Ο Μπάτρα και η εκπομπή συμβιβάστηκαν αργότερα εξωδικαστικά με αντίτιμο ένα άγνωστο ποσό.

Ιστορικό εκπομπής
-----------------

Η εκπομπή έκανε πρεμιέρα στις 13 Σεπτεμβρίου 1990 και τελείωσε την πρώτη της προβολή στις 24 Μαΐου 2010. Γυρίστηκαν και προβλήθηκαν 456 επεισόδια. Η εκπομπή προβλήθηκε για είκοσι κύκλους στο NBC.

Άλλα μέσα
---------

Ένα σετ με τίτλο *Law & Order Producer's Collection* κυκλοφόρησε σε VHS το 2000.  Το σετ με 3 κασέτες περιελάμβανε έξι επεισόδια της σειράς.

Η Universal Studios έχει κυκλοφορήσει δεκατέσσερις κύκλους σε DVD με την πλήρη σειρά.

Παραπομπές
----------

1. ↑  Stelter, Brian; Carter, Bill (May 14, 2010). «One 'Law & Order' Gets a Death Sentence, as Another Joins the Force». *The New York Times*. Αρχειοθετήθηκε από το πρωτότυπο στις May 16, 2010.. Ανακτήθηκε στις May 16, 2010.
2. ↑  Stelter, Brian; Carter, Bill (May 14, 2010). «NBC Cancels 'Law & Order'». *The New York Times*. Αρχειοθετήθηκε από το πρωτότυπο στις May 16, 2010.. Ανακτήθηκε στις May 16, 2010.
3. ↑  Alexander, Bryan (February 24, 2022). «'Law & Order' returns: Sam Waterston on what to expect, and losing coveted TV record to 'SVU'». *USA Today* (McLean VA: Gannett). ISSN 0734-7456. Αρχειοθετήθηκε από το πρωτότυπο στις March 1, 2022.. Ανακτήθηκε στις February 24, 2022.
4. ↑  Ausiello, Michael (28 Σεπτεμβρίου 2021). «Law & Order: NBC Revives Original Flagship Series, Orders Season 21 a Decade After Abrupt Cancellation». *TVLine*.
5. ↑  Hailu, Selome (May 10, 2022). «'Law & Order' and 'Law & Order: Organized Crime' Renewed for New Seasons at NBC». *Variety*. ISSN 0042-2738. OCLC 810134503.. Ανακτήθηκε στις May 12, 2022.
6. ↑  Pedersen, Erik (29 Ιουνίου 2022). «NBC Sets Fall Premiere Dates: New 'Quantum Leap' & 'Lopez Vs. Lopez', Return Of 'Chicago' & 'Law & Order' Shows, More». *Deadline Hollywood*. Ανακτήθηκε στις 1 Αυγούστου 2022.
7. ↑  «NBC Sets Fall Premiere Dates: *La Brea*, *#OneChicago*, *Quantum Leap* Reboot, *Law & Order* Trio, *The Voice* and More». *TVLine.com*. Ανακτήθηκε στις 29 Ιουνίου 2022.
8. ↑  Courrier & Green 1999, σελ. 17.
9. ↑  Carlson, Erin (October 31, 2008). «Can "Law & Order" outlive "Gunsmoke"?». *San Jose Mercury News*. Associated Press. ISSN 0747-2099. OCLC 145122249. Αρχειοθετήθηκε από το πρωτότυπο στις September 23, 2012.. Ανακτήθηκε στις February 22, 2022.
10. ↑  «Law and Order: Cast and details». *TV Guide*. OpenGate. 2010. ISSN 0039-8543. Αρχειοθετήθηκε από το πρωτότυπο στις 18 Απριλίου 2012. Ανακτήθηκε στις 6 Νοεμβρίου 2008.
11. ↑  «Commissioner Oliver Presents "Law & Order Way"». *NYC.gov*. Αρχειοθετήθηκε από το πρωτότυπο στις 24 Οκτωβρίου 2004. Ανακτήθηκε στις 14 Σεπτεμβρίου 2004.
12. ↑  Courrier and Green (1999), p. 25
13. ↑  Courrier & Green 1999.
14. ↑  Courrier & Green 1999, σελ. 25.
15. 1 2  Gay, Verne (9 Νοεμβρίου 2009). «'Law & Order' rips story from Taconic tragedy». *Newsday*. Αρχειοθετήθηκε από το πρωτότυπο στις 19 Μαρτίου 2022. Ανακτήθηκε στις 22 Φεβρουαρίου 2022.
16. ↑  Farhi, Paul (March 8, 2009). «Ripped From the Headlines – and From the Heart». *The Washington Post*. Αρχειοθετήθηκε από το πρωτότυπο στις November 12, 2012.. Ανακτήθηκε στις October 23, 2009.
17. ↑  Rizzi, Nicholas (December 28, 2016). «Lawyer Who Sued 'Law & Order' Joins IDNYC Destruction Suit». *DNAinfo New York*. Αρχειοθετήθηκε από το πρωτότυπο στις June 24, 2021.. Ανακτήθηκε στις March 25, 2021.
18. ↑  *Law & Order Producer's Collection*. ISBN 0783234856.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νόμος και τάξη (τηλεοπτική σειρά)** |

* Επίσημος ιστότοπος Wolf Entertainment
* Επίσημος ιστότοπος NBC
* Επίσημος ιστότοπος TNT
* Επίσημος ιστότοπος Channel 5
* *Νόμος και τάξη*   στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 173899028
* LCCN: n98030483
* BNF: cb13194725v (data)

 |

 |